Novac

*"Novac kaže 'skoči', a čovjek pita 'koliko visoko?"*

—Playboy X

**Novac** je intergralni element Grand Theft Auto serijala kojem važnost varira od igre do igre. To je statistika koju predstavlja brojač na igračevom ekranu i koja broji igračevu količinu sakupljenog/zarađenog novca. Misije su primarni način zarađivanja u svim igrama, ali postoje i drugi načini zarade.

## Povijest

U ranim GTA igrama je novac empaziran kao ključ za nova područja, ali može se koristiti i za druge aktivnosti. Formula je dramatično promijenjena nakon Grand Theft Auta lll gdje je novac bitan samo za neke misije zato što igranje misija otključava nova područja. Važnost novca za misije je u potpunosti eliminirana sa Grand Theft Auto: San Andreasom. Od Grand Theft Auta lll se novac umjesto toga koristi za kupnju predmeta i usluga (npr. oružja, zdravlja, pancira, sigurnih kuća i poslovnih fronti). Novac je također potreban za uporabu Pay N' Spray poslovnica.

Zato što se igre primarno odvijaju u Sjedinjenim Američkim Državama, valuta u većini igara je Američki Dolar sa iznimkom London Add-onova za GTA 1 (London 1961 i London 1969) koji se odvijaju u Ujedinjenom Kraljevstvu zbog čega je Dolar zamjenjen Britanskom Funtom.

 Treba primjetiti i da postoje samo svežnjevi novčanica, a ne samostalne novčanice (osim kada ih protagonisti bacaju striptizetama u GTA 5). Centi i kovanice također nisu viđene u nijednoj igri, iako se pretpostavlja da postoje bez obzira na to da u nijednoj igri ne postoji predmet za kupnju ispod jednog dolara.

## 2D Univers

Za napredovanje u nove gradove/područja tijekom radnje Grand Theft Auta 1 i 2 igrač mora zaraditi određenu količinu novca koja se često mjeri u milijunima.

U prve dvije igre je relativno lako zaraditi novac. Zločini, ubojstva i nepoštivanje prometnih pravila će igrače nagraditi rezultatima koji su konvertirani u monetarne nagrade. Ali misije igračima daju više novca i trajno umnažaju količinu novca zarađenu od zločina počinjenih van misija (Formula je 1 misija= 1X više novca po zločinu). Ako igrač nastavi uspješno izvršavati misije, eventualno će uspjeti zaraditi dovoljno novca da pređe na iduće područje/grad.

Korištenje novca u druge svrhe je istraženo u GTA 2. Kako bi spremili igru, igrači moraju imati određenu količinu novca prije nego što stignu na save point (koji ironično predstavlja evanđelistička crkva kojoj igrač mora donirati kako bi se "spasio"). Igra također nudi nekoliko drive-in trgovina gdje igrač može ukloniti policijsku pažnju i ugraditi određenu opremu ili eksplozive na svoje vozilo, sve po cijeni. Ova mehanika se također pojavljuje u GTA 1, ali je ograničena samo na prebojavanje vozila.

U obje igre, neka vozila mogu biti odvezena do dizalice gdje će biti pretvorena u novac. U GTA 2, vozila će također davati oružja i power-upove kada su uništena.

## 3D Univers

### Grand Theft Auto lll

U Grand Theft Autu lll, novčani sistem je potpuno izmijenjen. Dok određeni ulični zločini još uvijek nagrađuju igrače malim novčanim nagradama, sustav umnažanja je uklonjen i civili (osim radnika hitnih službi) izbacuju novac nakon što su ubijeni. Misije još uvijek zadaju velike novčane nagrade, ali sporedne misije koje su debitirale u ovoj igri služe kao alternativni način zarade, nagrađujući igrača sa sve većim novčanim iznosima kako napreduju. Za razliku od drugih igara u serijalu, igrači u ovoj igri mogu zaraditi izazivajući sudare.

U radnji, novac ima spprednu ulogu i potreban je samo za neke misije, prvo kada igrač mora 8-Ballu dati veliku svotu novca (250,000 dolara) kako bi ovaj mogao izraditi eksploziv u misiji Bomb Da Base 2. Dio i onda opet kada igrač mora platiti svotu novca (500,000 dolara) da osigura slobodu Marije Latore u misiji Razmjena. Izvan misija, novac ostaje važan pri kupnji oružja, prebojavanju vozila i instalaciji eksploziva na vozila. Općenje sa prostitutkama, još jedan novi dodatak serijalu također košta sa cijenom ovisnom o tome koliko dugo vremena igrač provede sa prostitutkom.

### Grand Theft Auto: Vice City

U Vice Citiju, instant novčane nagrade za ulične zločine su eliminirane (osim uništenja helikoptera, što je uklonjeno u GTA San Andreasu) što ostavlja glavne i sporedne misije, ubijanje civila i uzimanje ispuštenog novca i pljačkanje trgovina kao jedine izvore zarade. Također, u ovoj igri su količina novca koju igrač dobiva i cijene usluga i predmeta smanjene/povećane za 10 puta (npr. prebojavanje vozila sada košta 100 dolara dok je u GTA lll koštalo 1000). Ova igra također smanjuje količinu misija za koje je potrebna velika svota novca i ostaje samo jedna takva misija: "Drži Prijatelje Blizu..." za čije pokretanje igrač mora imati barem 500,000 dolara.

Drugi način zarade u ovoj igri je kupnja nekretnina i izvršavanje sporednih misija kako bi nekretnine počele generirati novac koji igrač može skupljati po vlastitoj želji i potrebi. Svaka nekretnina generira drugačiju količinu novca. Kao još jedan bonus, u ovoj igri postoji bonus "dobrog građanina" koji iznosi 50 dolara i može biti zarađen ako igrač napadne (bez vatrenig oružja) kriminalce koje ganja policija. Također, igrač može skupljati putnike sa autobusnih postaja ako ima autobus pri ruci. Nagrada za skupljanje putnika je 5 dolara po osobi.

### Grand Theft Auto: San Andreas

Dok je novčani sistem ostao više-manje nepromijenjen od prošle igre, Grand Theft Auto: San Andreas je proširio načine na koje je moguće zaraditi i trošiti novac, predstavivši brojne nove sporedne misije, trgovine u kojima igrač može trošiti na kozmetičke promijene (odjeća, frizura) i restorane u kojima igrač može jesti, uređivanje vozila te kockanje. Novac se uz tradicionalne misije može zaraditi osvajanjem teritoritorija neprijateljskih bandi te će se akumulirati u Grove Streetu. Također, nekretnine iz Vice Citija se vraćaju i mogu biti kupljene te će početi generirati različite novčane iznose nakon što igrač završi njihove sporedne misije.

Ako igrač izgubi previše novca, zeleni brojevi koji predstavljaju količinu igračevog novca će postati crveni i uz sebe će imati minus. Uskoro nakon što igrač zapadne u dugove, Carla će nazvati muškarac koji će ga podsjetiti da mu duguje novac. Uskoro nakon toga, Carl će dobiti još jedan poziv u kojem će mu isti čovjek reći da će ga posjetiti neki njegovi "poznanici" kako bi popričali s njim o dugovima. Uskoro nakon toga, Carla će napasti grupa naoružanih gangstera. Jedini način da se igrač izvuče iz duga jest tako da zaradi dovoljno novca da se vrati u zeleno.

### Grand Theft Auto Advance

Igrač dobiva velike svote novca za izvršavanje misija kao u GTA lll, ali jedino na što je moguće trošiti novac je oružje.

### Grand Theft Auto: Liberty City Stories

Novčani sustav u ovoj igri se ne razlikuje od ostatka 3D Universa, osim jedne misije u kojoj igrač mora imati dovoljno novca da plati eksplozive, jedine druge stvari na koje se može trošiti su oružja, prostitutke, vožnje brodom, posjete Pay N' Spray poslovnicama i postavljanje eksploziva na aute. Također, bonus od 50 dolara za udaranje traženih kriminalaca iz Vice Citija se vraća u ovoj igri.

### Grand Theft Auto: Vice City Stories

Važnost novca se ponovno malo povećala u ovoj igri; Igrači mogu ponovno kupovati nekretnine i od njih izgraditi koji god tip posla žele. Još jedan novi dodatak jest to što umjesto da se igrač vozi od nekretnine do nekretnine da pokupi novac direktno, sada mu se novac daje automatski svaki dan u 16 sati. Također je moguće dobiti malo novca spašavajući civile od članova uličnih bandi i probušivši svih 99 crvenih balona.

## HD Univers

### Grand Theft Auto IV

Jezgra novčanog sistema ostaje nepromijenjena u GTA IV, ali sporedne misije koje su bile dobar izvor profita još od vremena GTA lll su smanjene na egzotične izvoze, plaćene atentate i krađu automobila. Igra također dozvoljava igračima da pljačkaju određene trgovine i uništavaju oklopljene kamione, što rasipa novac po cesti i dozvoljava igračima da ga pokupe (iako to izaziva policijsku pažnju druge razine). Taksističke misije su smanjene na pomoć Romanovom taksi biznisu što ograničava zaradu od mušterija. Kao i oružja, novac realistično leži na tlu i okružen je zelenkastim sjajem kako bi ga igrači lakše primjetili umjesto da lebdi u zraku kao u prethodnim igrama.

Sa GTA IV je ponovno predstavljena neophodnost novca za kupnju odjeće i hrane (prvi puta viđene u GTA San Andreasu). Izlasci sa prijateljima i djevojkama također zahtjevaju novac ako se ide na kuglanje, u bar ili u restoran. Igrači također mogu dati nešto novca uličnim glazbenicima (za zdravlje) i prosjacima. Igrači također imaju pristup gradskoj taksi službi i plaćaju za prijevoz ovisno o tome koliko daleko idu (i dodatno ako je put preskočen).

Naplatne kućice su predstavljene u GTA IV i igrač na njima mora platiti 5 dolara za prolaz. Ako se igrač odluči probiti bez plaćanja, privući će policijsku pažnju prve razine, ali ako igrač dođe do kućice u vozilu hitne službe (npr. policijskom autu ili kolima hitne pomoći) može proći bez naplaćivanja.

Novac se koristi kao mjera ranka u multiplayer načinu ove igre. Što više novca igrač ima, viši im je rank.

### Grand Theft Auto: Chinatown Wars

U Chinatown Warsu postoje dvije ikonice koje donose novac. Jedna je zeleni znak dolara, a druga je plavi znak dolara. Zelena ikonica ima vrijednost između 10 i 80 dolara i može ju se lako naći ubijanjem civila dok se plava ikonica može naći jedino u dvije misije (Jedan Pucanj, Jedno Ubojstvo i Naglo Buđenne) i vrijedi 200 dolara.

Igrač novcem može kupovati grebalice, sigurne kuće i aute. Novac također može biti osvojen kupovanjem grebalica.

### Grand Theft Auto V

Ikona za novac je identična onoj iz GTA IV, ali ovdje znak dolara ide prije numeričkog iznosa.

Novčani sistem u ovoj igri je drugačiji od onog u GTA IV zato što protagonisti Michael De Santa, Trevor Phillips i Franklin Clinton imaju račune sa različitim iznosima na njima.

Zarađivanje novaca kroz misije postaje teže zato što neke ne nude novčane nagrade (npr. Zarobljeni Lamar).

Ulični zločini poput pljačkanja trgovina će igračima još uvijek omogućiti minimalnu zaradu dok će novi dodatak dubinskog ronjenja igračima omogućiti da istražuju potonule olupine brodova u kojima će (možda) naći blago od kojeg će zaraditi nešto novca.

Drugi manje profitabilni poslovi su dodani, kao na primjer, napadanje i pljačkanje oklopljenih kamiona sa novcem, skupljanje autostopera, lov na glave, itd. U ovu igru su također dodane pljačke koje su sastavni dio radnje. Za pljačke, igrači moraju birati ljude, čiji će postotak od plijena ovisiti o njihovoj razini profesionalizma (npr. vješti vozač će uzeti 12% profita dok će manje vješti vozač uzeti samo 8%). Nakon što je pljačka završena, plijen će biti podijeljen među članovima tima kako je prethodno dogovoreno.

Još jedan novi način zarade jest investicija i kupovanje dionica na burzi što može imati pozitivan učinak na igračev budžet (ili negativan ako su investicije loše). Količina novca koju igrač posjeduje nema učinak na radnju; Primjer ovog fenomena je Pljačka u Paleto Bayu koja se odvija zato što Trevor i Michael trebaju novac da kupe helikopter koji mogu koristiti pri upadu u Humane Labs kompaniju bez obzira na to koliko novca igrač ima kod sebe.

Uz sve te nove načine zarade, igrači imaju i nove načine da troše svoj zarađeni novac. Igrači mogu kupovati razne poslovne fronte po području Los Santosa i Blaine okruga od kojih će primati dio tjedne zarade. Igrači će ponekad morati obaviti zadatak za svoj poslovni objekt, npr. braniti ga od neprijatelja ili dostaviti zalihe. Ako zadatak nije obavljen, tjedna zarada će biti manja, i time igračev profit.

Uređivanje igrača iz GTA San Andreasa se vraća u ovoj igri, što uključuje veliku količinu tetovaža, frizura i odjeće. Također, igrači mogu kupovati i modificirati vozila, što po prvi puta u serijalu uključuje i avione i brodove. Po prvi puta, igrači također mogu modificirati svoja oružja u Ammu-Nationu.

Maksimalna količina novca koju igrač može imati odjednom je 2,147,483,647 dolara. Razlog tome jest to što je taj broj maksimalna pozitivna vrijednost za numeričke varijable u 32-bitnim kompjuterskim sustavima i konzolama.

### GTA Online

Od izlaska GTA Onlinea, novac ponovno igra centralnu ulogu u multiplayeru. Za razliku od multiplayera u GTA IV, igračev rank se ne mjeri u novcu, već u RP bodovima dok se novac koristi za uređivanje i kupnju vozila i oružja te kupnju nekretnina. Novčani sistem u Onlineu koristi sistem dva računa, nešto dotad neviđeno u serijalu. Igrači sa sobom nose "fizički" novac koji predstavlja tamnozeleni brojač i koji se koristi za male transakcije. Ako je igrač ubijen u Free Modeu, mali dio njihovog fizičkog novca će biti ispušten na kratko vrijeme tijekom kojeg ga bilo koji obližnji igrač može pokupiti. Drugi dio je igračev "pohranjeni" novac koji igrači mogu stavljati na svoj račun preko bankarskog websitea ili putem bankomata. Pohranjeni novac se koristi za većinu transakcija u igri i za skuplje ilegalne usluge. Ako je sav igračev novac pohranjen i oni su ubijeni u Free Modeu, izgubit će dio novca, ali ne toliko koliko bi izgubili sa fizičkim novcem i uz svoje truplo neće imati fizički prikaz novca što onemogućava da drugi igrači ukradu izgubljeni novac. Prije izlaska Heists nadogradnje, nijedna misija u GTA Onlineu nije zahtjevala veliko trošenje novca, dok su svi novčani troškovi uspostave pljačke sada namireni sa strane igrača koji je organizira.

####